**হে মুসাফির**

মিলি শারমিন

জীবনের অপর পারে দাঁড়িয়ে

পেছন ফিরে তা.কিয়ে দেখি

কী অপরুপ সুন্দর এক জীবন পেয়েছিলাম...

কী অপরুপ!

মুগ্ধ নয়নে তাকিয়ে থাকি অপলক

অ.পলক

সে ছিল আনন্দ-বেদনার এক মধুর কাব্য

পরতে পরতে রহস্য

অপার সৌন্দর্য তার পরতে পরতে

ভালোবাসা নামক

এক অসম্ভব সুন্দর...

স্নেহ মমতায় সিক্ত

এক অপূর্ব দোলাচল...

হঠাৎ ঘো.র কাটে

আফসোস!

বড়ই আফসোস!

এত চমৎকার একটা জীবন পেয়েছিলাম

কিন্ত

পাইনি

সহজাত বিচার বুদ্ধি প্রয়োগের ক্ষমতা

চোখ দিয়েছিলে

কিন্তু

ছিলাম অন্ধ

কান দিয়েছিলে

কিন্ত

ছিলাম বধির

মন দিয়েছিলে

কিন্ত

রুদ্ধ করে রেখেছিলাম

সত্যের দরজা-জানালা

রুদ্ধ রেখেছিলাম ন্যায়ের পথ

খুলে দিয়েছিলাম অন্যায় ও অসত্যের পথ...

জীবন সায়াহ্নে...

জীবন সায়াহ্নে জীবনের কাছে

তুমি কী পেলে

হে ক্ষণিকের মুসাফির!

জীবন সায়াহ্নে জীবনকে

তুমি কী দিলে

হে মুসাফির!